Päästjad hoiavad lõkkepõletajatel silma peal - Uudised - Lõuna-Eesti Postimees
Päästjad hoiavad lõkkepõletajatel silma peal
Lõket tohib teha ainult nõrga tuulega, mille kiirus jääb alla 5,4 meetri sekundis (nõrga tuulega liiguvad ainult puude peenemad oksad). Lõkkease tuleb puhastada kuivanud taimestikust ja ümbritseda mittesüttiva pinnase või kividega. Lõket tuleb valvata ja hoida käepärast esmased kustutusvahendid, et tuli lõkkeasemelt välja ei leviks.
Alla meetrise läbimõõduga lõke peab olema hoonetest ja põlevmaterjali hoiukohtadest vähemalt 8 meetri kaugusel, üle ühemeetrise läbimõõduga lõke 15 meetri kaugusel. Lõkkes tohib põletada ainult töötlemata puitu ja haljastusjäätmeid.